Efter flere måneder hvor antallet af indbrud har været meget lavt er to formodede indbrudstyve blevet anholdt og kosterne fra otte indbrud i sommerhuse langs vestkysten er blevet fundet. Og det er nok ikke helt forkert at formode, at politiets plads er blevet for trang, for nu vil de meget gerne finde ejermændene til tyvekosterne, som blandt andet omfatter stole, borde, lamper, cykler, musikanlæg, haveredskaber og en grill. I en samlet oversigt er der faktisk 43 sider med billeder af kosterne. De to mænd på 35 og 40 år er fra henholdsvis Jammerbugt Kommune og Nørresundby og deres ugerninger er sket mellem oktober 2013 og marts 2014. Alle tyvekosterne kan ses HER og hvis man genkender en eller flere af genstandene, kan man rette henvendelse til Nordjyllands Politi på telefon 114.

Opsummering:
Tyvekoster fra otte indbrud i Jammerbugten og Vendsyssel fundet.